
Poriadok žrebovania 

THERMALPARK, Dunajská Streda 2026
(ďalej len „Poriadok“)

Termín konania : 
14.8. 2026
Organizátor :  SLOVAKIA RING AGENCY, s. r. o. , 
800 Orechová Potôň 930 02, IČO:  44 407 793

1. Spoločnosť SLOVAKIA RING AGENCY, s. r. o., 800 Orechová Potôň, 930 02, IČO: 44 407 793 (ďalej len „Organizátor“) organizuje dňa  14.8.2026  žrebovanie o výhry podľa tohto Poriadku (ďalej len „Podujatie“).
2. Účastník žrebovania je tá fyzická osoba, ktorá splní všetky podmienky účasti na žrebovaní, ako sú uvedené v tomto Poriadku a ktorá zároveň nie je vylúčená z účasti na žrebovaní niektorým ustanovením Poriadku (ďalej len „Účastník žrebovania“). Účastníkom žrebovania môže byť len fyzická osoba.
Účastník žrebovania ďalej tiež aj ako „účastník“.

3. Výhercami sa rozumejú tí Účastníci žrebovania, ktorí budú určení za výhercov výhier podľa bodu 7 Poriadku na základe žrebovania, nestratia nárok na výhru a splnia všetky podmienky pre odovzdanie takejto výhry stanovené týmto Poriadkom (ďalej len „Výhercovia“). 
4. Osobami, ktoré sú vylúčené z účasti na žrebovaní (t.j. nemôžu byť zaradené do žrebovania) sú osoby v pracovnom pomere alebo v pomere obdobnom pracovnému vzťahu k Organizátorovi  a ich blízke osoby v zmysle ustanovenia §116 Občianskeho zákonníka v platnom znení, ako aj fyzické alebo právnické osoby, ktoré na základe osobitnej zmluvy uzatvorenej s Organizátorom vykonávajú obchodné zastúpenie, ako aj osoby v pracovnom alebo obdobnom pomere (vrátane štatutárnych zástupcov) k takýmto fyzickým alebo právnickým osobám. Zo žrebovania sú tiež vylúčené osoby zúčastnené na organizácii súťaží a žrebovania. Z účasti na súťaži a žrebovania sú tiež vylúčené všetky osoby, voči ktorým Organizátor eviduje akúkoľvek splatnú pohľadávku.
Osobitné podmienky pre žrebovanie:

5. Fyzická osoba sa stáva Účastníkom žrebovania momentom kumulatívneho splnenia nasledovných podmienok: (1) vypísanie a podpísanie žrebovacieho lístka, (2) dovŕšenie veku 18 rokov, (3) predmetná fyzická osoba/ Účastník žrebovania je štátnym občanom Slovenskej republiky a (4) vhodenie platného žrebovacieho lístka (spĺňajúceho podmienky podľa bodu 6. Poriadku) do označeného zberného boxu žrebovacích lístkov nachádzajúcich sa v stánku SLOVAKIA RING najneskôr do 16:00 hod. 18.8.2026. Účastník Podujatia dňa 14.8.2026 obdrží elektronický formulár v stánku SLOVAKIA RING.
6. Elektronický formulár je platný výlučne v prípade:
· riadneho (úplného, pravdivého a čitateľného) vyplnenia všetkých požadovaných údajov účastníkov v elektronickom formulári a


· vyjdrením súhlasu s podmienkami súťaže 
Organizátor zaradí do žrebovania výlučne platné elektronické formuláre. Kontrola ich platnosti bude vykonaná Organizátorom pred žrebovaním. 

7. Výhercovia sa určia na základe náhodného výberu, ktorý sa uskutoční najneskôr do 18.8.2026 (Organizátor je oprávnený kedykoľvek zmeniť uvedený časový interval). Organizátor vyžrebuje 3 výhercov. Žrebovanie sa uskutoční za prítomnosti komisie vytvorenej na tento účel Organizátorom, ako aj iných osôb podľa určenia Organizátora. Žrebovanie sa vykoná prostredníctvom náhodného výberu z elektronických formulárov. Vyžrebovaný elektronický formulár sa nevracia späť medzi ďalej žrebovateľné elektronické formuláre. Žrebovanie sa môže uskutočniť aj za prítomnosti (tlačových, televíznych alebo rozhlasových) komunikačných médií, ktoré budú oprávnené zverejniť priebeh žrebovania a jeho výsledky.
8. Vyžrebovaní výhercovia budú kontaktovaní prostredníctvom SMS na tel. čísle uvedenom na elektronickom formuláre alebo emailom.
9. Účastník žrebovania, ktorý bol žrebovaním podľa bodu 7 tohto Poriadku určený za Výhercu, stratí právo na výhru, ak:
9.1

v časovom období od dňa, v ktorom bol ako výherca vyžrebovaný do dňa skutočného odovzdania výhry voči nemu  Organizátor zaeviduje splatnú pohľadávku;
9.2

sa Organizátorovi nepodarí v lehote najneskôr do 5 pracovných dní odo dňa záverečného žrebovania účastníka telefonicky alebo písomne kontaktovať, a to ani pri vynaložení všetkého úsilia, ktoré je možné v tejto súvislosti od Organizátora požadovať;
9.3
si v lehote najneskôr do 15 pracovných dní odo dňa záverečného žrebovania alebo v inej lehote individuálne dohodnutej s účastníkom, neprevezme výhru alebo neposkytne Organizátorovi alebo ním určeným osobám všetku súčinnosť nevyhnutnú pre odovzdanie výhry.
Osoby, ktoré stratili právo na výhru, sa nepovažujú od okamihu straty práva výhru za Výhercov. Výhry, ktoré nebudú odovzdané Výhercom z dôvodu, že títo nesplnia všetky podmienky pre ich poskytnutie podľa Poriadku, alebo z dôvodov výslovne uvedených v tomto Poriadku, nebudú Organizátorom poskytnuté; pričom osobám, ktoré stratili nárok na výhru nevzniká nárok na žiadnu vecnú ani finančnú kompenzáciu.

10. Organizátor upovedomí Výhercov o výhre bez zbytočného odkladu po uskutočnení záverečného žrebovania telefonicky alebo písomne, pričom týchto súčasne vyzve na poskytnutie nevyhnutnej súčinnosti s cieľom odovzdať výhru a oznámi výhercovi (telefonicky, e-mailom, poštovou zásielkou) pokyny potrebné k prevzatiu výhry. Výhry budú Výhercom odovzdané v lehote a spôsobom podľa uváženia Organizátora. 
11. Organizátor odovzdá Výhercovi výhru za predpokladu, že tento splní všetky vyššie uvedené podmienky určené pre vznik nároku na výhru. Súčasne, podmienkou odovzdania výhry jej oprávnenému Výhercovi je predloženie aj platného preukazu totožnosti Výhercu; za účelom jednoznačného potvrdenia identity oprávneného výhercu. Účastníci žrebovania berú na vedomie, že bez poskytnutia vyššie špecifikovanej súčinnosti nebude možné odovzdať výhercovi výhru. Organizátor si vyhradzuje právo určiť deň a miesto pre odovzdanie výhier. 
12. Výhrou v rámci žrebovania sú 3x2 vstupenky na podujatie OMV MaxxMotion Veľká cena Slovenskej republiky (tribúna B, 23.8.2026). Výhra je priradzovaná výhercovi náhodným výberom. Výber sa uskutoční za prítomnosti komisie vytvorenej na tento účel Organizátorom, ako aj iných osôb podľa určenia Organizátora.
Záverečné ustanovenia

13. Organizátor má výhradné právo na posúdenie splnenia všetkých podmienok Poriadku zo strany účastníkov a tiež právo na prípadné vylúčenie účastníka z účasti na žrebovaní pre prípadné nesplnenie niektorej z nich, alebo nepriznanie nároku na výhru; a to aj v prípade, ak prípadné nesplnenie ktorejkoľvek z podmienok bude zistené dodatočne (po určení účastníka za Výhercu v súlade s týmto Poriadkom) najneskôr však do momentu odovzdania výhry.
14. Výhercovia nemajú právo uplatňovať si u Organizátora vady výhier. Účastníci berú na vedomie, že príjem spočívajúci v hodnote výhry, podlieha dani z príjmu v zmysle zákona č. 595/2003 Z.z., ktorý je Výherca povinný sám zdaniť. Výhercovia berú na vedomie, že v zmysle platnej právnej úpravy výhry z hier (a teda aj z súťaží a žrebovania podľa tohto Poriadku) nemožno vymáhať súdnou cestou.
15. Účasťou v žrebovaní  vyjadruje každý účastník svoj bezvýhradný súhlas s týmto Poriadkom a zároveň vyhlasuje, že bol s ich celým obsahom riadne oboznámený a zaväzuje sa ich plniť a dodržiavať.
16. Účastník žrebovania má právo

· potvrdenie, či Organizátor spracúva /nespracúva osobné údaje Účastníka,

· vo všeobecne zrozumiteľnej forme informácie o spracúvaní osobných údajov v informačnom systéme Organizátora v rozsahu ustanovenom zákonom o ochrane osobných údajov (§ 15 ods. 1),

· vo všeobecne zrozumiteľnej forme presné informácie o zdroji, z ktorého Orgnizátor získal osobné údaje Účastníka na spracúvanie,

· vo všeobecne zrozumiteľnej forme zoznam osobných údajov Účastníka, ktoré sú predmetom spracúvania,

· opravu alebo likvidáciu nesprávnych, neúplných alebo neaktuálnych osobných údajov Účastníka, ktoré sú predmetom spracúvania,

· likvidáciu osobných údajov Účastníka, ktorých účel spracúvania sa skončil,

· likvidáciu osobných údajov Účastníka, ktoré sú predmetom spracúvania, ak došlo k porušeniu zákona,

· blokovanie osobných údajov Účastníka z dôvodu odvolania súhlasu pred uplynutím času jeho platnosti.

17. Účastník žrebovania, ktorý osobitne poskytol súhlas so spracúvaním osobných údajov na účel marketingu, má právo kedykoľvek namietať voči spracúvaniu osobných údajov na účel marketingu a od Agency požadovať:

a. potvrdenie, že Agency spracúva /nespracúva osobné údaje Účastníka,
b. prístup k osobným údajom formou kópie spracúvaných osobných údajov s uvedením účelu a zoznamu spracúvaných osobných údajov,
c. presné informácie o zdroji, z ktorého Agency získala osobné údaje Účastníka na spracúvanie,
d. opravu nesprávnych, neúplných alebo neaktuálnych osobných údajov Účastníka, ktoré Agency spracúva na základe súhlasu. Opravu osobných údajov môže Účastník požadovať až na základe doplňujúcich informácií obsahujúcich správne a aktuálne osobné údaje,
e. obmedzenie spracúvanie osobných údajov ak  
· Účastník namieta ich správnosť a to na čas, ktorý Agency potrebuje na overenie správnosti osobných údajov, 
· Účastník namieta legálnosť ich spracúvania a zároveň namieta ich likvidáciu,
· účel spracúvania osobných údajov skončil ale Účastník potrebuje osobné údaje na preukázanie, uplatnenie a obhajovanie svojich nárokov,

f. likvidáciu t.j. výmaz osobných údajov Účastníka, ak 

· sa účel spracúvania už skončil,
· Účastník odvolal súhlas so spracúvaním osobných údajov,
· Účastník zistil, že prevádzkovateľ spracúva osobné údaje bez právneho základu alebo v rozpore s legislatívou platnú v SR.

Uvedené práva môže Účastník uplatniť písomne na adrese prevádzkovateľa uvedenej v bode 1 tohto Poriadku alebo e-mailom na adrese info@slovakiaring.sk. Ak si Účastník uplatní svoje práva elektronicky, je povinný komunikovať s Agency z elektronickej adresy, ktorú prevádzkovateľovi poskytol pri udeľovaní súhlasu.  Účastník bol Agendy informovaný aj o tom, že je oprávnený v súlade s platným zákonom o ochrane osobných údajov podať návrh na Úrad na ochranu osobných údajov SR.
18. Tento Poriadok bude sprístupnený počas doby konania súťaže na stánku SLOVAKIA RING, pričom Organizátor je oprávnený zverejniť ho aj iným vhodným spôsobom podľa vlastnej úvahy. Organizátor má výhradné právo upraviť tento Poriadok, a to aj počas priebehu súťaže/ žrebovania, zverejnením nového úplného znenia Poriadku alebo ich novely. Organizátor má tiež výhradné právo kedykoľvek ukončiť ktorúkoľvek súťaž a/alebo žrebovanie.
V Orechovej Potôni, 14.8.2026
Poznámka:

FOTOGRAFOVANIE VÝHERCOV JE MOŽNÉ OŠTERIŤ OSOBITNE PRI PREBERANÍ VÝHRY, NECH UŽ JE AKÁKOĽVEK.

Výherca dobrovoľne a slobodne súhlasí, aby Organizátor spracúval a zverejnil jeho osobné údaje a prejavy osobnej povahy pre účely verejného propagovania Organizátora, Podujatia alebo tejto súťaže v rozsahu meno, priezvisko, mesto či obec bydliska, podobizeň a iný obrazový, zvukový a/alebo zvukovoobrazový záznam v hromadných informačných prostriedkoch a v propagačných materiáloch počas sprievodného programu Podujatia a/alebo Organizátora, a to aj na internetových stránkach Organizátora, ako aj v celoštátnych a regionálnych médiách.

